तम्बाकू
भारत में इस्तेमाल किए जाने वाले तम्बाकू कई प्रकार के होते है:- तम्बाकू को जब गुल, गुड़ाकु,पान मसाला या खैनी, के रूप में प्रयोग करते है तो इसके कारण मुंह मे अनेक रोग उत्पन्न हो सकते है। सफेद दाग, मुँह का नहीं खुल पाना, तथा कैंसर रोग भी हो सकता है। बीड़ी-सिगरेट के पीने से शरीर में व्यापक प्रभाव पड़ता है। इसके कारण हृदय के धमनियों में रक्त प्रवाह कम हो सकता है। हृदय रोग जैसे मायोकोर्डियल इनफेक्शन तथा अनजाइना हो सकता है। रक्तचाप (ब्लड प्रेशर) बढ़ सकता है। साँस की बीमारी जैसे ब्रोंकाइटीस, दमा, तथा फेफड़ो का कैंसर हो सकता है। इसके अतिरिक्त इसका प्रभाव शरीर के स्नायुतंत्र में पड़ता है। इसकी और बहुत सी हानियाँ हैं।
ई-सिगरेट
नियमित रूप से तम्बाकू पीने वालों की इच्छा में कमी लाने के लिए इलेक्ट्रॉनिक सिगरेट के उपयोग के प्रभावों पर ईस्ट लंदन विश्वविद्यालय में एक शोध किया गया, जिसमें निकोटीन युक्त वाष्प का कश लगाने वालों और बिना निकोटीन के वाष्प का कश लगाने वालों के बीच कोई उल्लेखनीय फर्क नहीं पाया गया। रिपोर्ट में निष्कर्ष निकाला गया कि हालांकि इलेक्ट्रॉनिक सिगरेट निकोटीन से संबंधित लक्षण कम करने में प्रभावी हो सकता है, लेकिन निकोटीन की सामग्री केंद्रीय महत्व की प्रतीत नहीं होती है और यह कि अन्य धूम्रपान संबंधित संकेत (जसे कि स्वाद, धूम्रपान जैसी भाप) अल्पावधि में तम्बाकू से परहेज से जुड़े कष्ट में कमी लाने में मददगार हो सकते हैं।